CELEX: 62010CN0272
Language: el
Date: 2010-05-31 00:00:00
Title: Υπόθεση C-272/10: Αίτηση για την έκδοση προδικαστικής αποφάσεως, την οποία υπέβαλε το Διοικητικό Εφετείο Θεσσαλονίκης (Ελλάδα) στις 31 Μαΐου 2010 — Σουζάνα Βερκίζη-Νικολακάκη κατά Ανωτάτου Συμβουλίου επιλογής προσωπικού (Α.Σ.Ε.Π) και Αριστοτελείου Πανεπιστημίου Θεσσαλονίκης.

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/25
            
         Αίτηση για την έκδοση προδικαστικής αποφάσεως, την οποία υπέβαλε το Διοικητικό Εφετείο Θεσσαλονίκης (Ελλάδα) στις 31 Μαΐου 2010 — Σουζάνα Βερκίζη-Νικολακάκη κατά Ανωτάτου Συμβουλίου επιλογής προσωπικού (Α.Σ.Ε.Π) και Αριστοτελείου Πανεπιστημίου Θεσσαλονίκης.
   (Υπόθεση C-272/10)
   ()
   2010/C 221/40
   Γλώσσα διαδικασίας: η ελληνική
   
      Αιτούν δικαστήριο
   
   Διοικητικό Εφετείο Θεσσαλονίκης
   
      Διάδικοι στην υπόθεση της κύριας δίκης
   
   
      Προσφεύγουσα: Σουζάνα Βερκίζη-Νικολακάκη
   
      Καθών: Ανωτάτου Συμβουλίου επιλογής προσωπικού (Α.Σ.Ε.Π) και Αριστοτελείου Πανεπιστημίου Θεσσαλονίκης
   
      Προδικαστικά ερωτήματα
   
   
               1)
            
            
               Συνάδει με τον κατά το άρθρο 139, παράγραφος 2, της Συνθήκης ΕΚ σκοπό κατά την κατά το άρθρο 249, τρίτο εδάφιο, της Συνθήκης ΕΚ, πρακτική αποτελεσματικότητα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία-πλαίσιο για την εργασία ορισμένου χρόνου η διάταξη της παρ. 2 του άρθρου 11 του π. δ. 164/2004 με την οποία προβλέπεται ότι για τη διαπίστωση της συνδρομής των προϋποθέσεων μετατροπής των συμβάσεων ορισμένου χρόνου σε συμβάσεις αορίστου χρόνου ο εργαζόμενος υποβάλλει, εντός αποκλειστικής προθεσμίας δύο (2) μηνών από την έναρξη της ισχύος του παρόντος, αίτηση προς τον οικείο φορέα, στην οποία αναφέρει τα στοιχεία από τα οποία προκύπτει η συνδρομή των προϋποθέσεων αυτών, ενόψει του ότι ο αποκλειστικός χαρακτήρας της προθεσμίας έχει ως συνέπεια να χάσει ο εργαζόμενος το δικαίωμα μετατροπής των συμβάσεων εάν δεν υποβάλει την αίτηση ενός της δίμηνης προθεσμίας;
            
         
               2)
            
            
               Εν όψει του κατά το άρθρο 139, παράγραφος 2, της Συνθήκης ΕΚ σκοπού της οδηγίας 1999/70/ΕΚ του Συμβουλίου, της 28ης Ιουνίου 1999 είναι επαρκής η δίμηνη προθεσμία προς εξυπηρέτηση του αριθμού των υπαγόμενων στις διατάξεις του άρθρου 11 του π.δ. 164/2004 εργαζομένων προς εκπλήρωση της κατά το άρθρο 249, τρίτο εδάφιο, της Συνθήκης ΕΚ, πρακτικής αποτελεσματικότητας των σκοπών της εν λόγω της οδηγίας με μόνη τη δημοσιοποίηση των διατάξεων του άρθρου 11 του π.δ. 164/2004 στην Εφημερίδα της Κυβερνήσεως;
            
         
               3)
            
            
               Η παράλειψη της παρατάσεως της δίμηνης προθεσμίας συνιστά υποβάθμιση του γενικού επιπέδου προστασίας των εργαζόμενων σε σύγκριση με τις παρατάσεις αντίστοιχων προθεσμιών που χορηγήθηκαν με τις προγενέστερες του π.δ. 164/2004 όμοιες νομοθετικές ρυθμίσεις κατά παράβαση της ρήτρας 8, σημείο 3 οδηγίας 1999/70/ΕΚ του Συμβουλίου, της 28ης Ιουνίου 1999.